
DR.30.6.2008 61 

 

 
melebihi penduduk di negeri-negeri yang dikuasai oleh Barisan Nasional, maka menjadi 
tanggungjawab Pakatan Rakyat untuk memastikan keberkesanan rancangan yang 
dibentangkan untuk mencerminkan kehendak seluruh rakyat termasuk di negeri-negeri 
yang dikuasai Pakatan Rakyat. 

Janganlah kajian semula rancangan ini digunakan untuk menghukum rakyat yang 
menunaikan tanggungjawab mereka mengundi parti pilihan mereka dalam pilihan raya yang 
lepas. Itulah namanya demokrasi. Saya bangkitkan isu ini kerana kedengaran selepas 
pilihan raya, arahan telah dikeluarkan untuk merombak seluruh peruntukan dalam 
rancangan pembangunan. Peruntukan-peruntukan yang telah diisi untuk negeri-negeri 
pertanian dan kurang maju seperti Kelantan, Kedah dan Perak akan dipindahkan.  Dalam 
nada yang sama, peruntukan-peruntukan di negeri maju seperti Selangor, Pulau Pinang 
dan Wilayah Persekutuan akan dikurangkan secara mendadak sebagai hadiah hasil 
keputusan pilihan raya baru-baru ini. 

Tujuannya menghukum rakyat di mana yang dilakukan terhadap rakyat negeri 
Kelantan dan Terengganu selepas jatuh ke tangan Barisan Alternatif pada 1999.  Saya 
harap berita ini tidak benar kerana percaya rancangan pembangunan adalah sebuah 
rancangan untuk agenda nasional tanpa mengira perbezaan politik di antara parti-parti 
politik. Janganlah perubahan dibuat atas dasar keputusan pilihan raya dan meluahkan 
perasaan marah kepada rakyat yang membuat pilihan dalam pilihan raya yang ke-12.  
Dalam pengamatan kami setelah meneliti pembentangan oleh Perdana Menteri pada hari 
Khamis yang lepas 27 Jun, kajian semula Rancangan Malaysia Ke-9 menunjukkan struktur 
peruntukan dan kesannya kepada negeri-negeri yang dikuasai Pakatan Rakyat telah 
diubah. 

Kerajaan negeri-negeri Pakatan Rakyat menerima peruntukan yang berkurangan 
daripada yang ditetapkan dalam rancangan pembangunan asal. Oleh sebab itu, rancangan 
ini tidak lagi menepati sebuah rancangan nasional yang mencerminkan hasrat, tuntutan dan 
keperluan negara.  Ini bukan lagi dokumen agenda nasional.  Dalam membentang sebuah 
agenda ekonomi nasional yang begitu pentingnya, biasanya pihak pembangkang 
didahulukan lebih awal sesalinan rancangan pembangunan yang hendak dibahaskan. 
Kalau tidak pun sekurang-kurangnya disediakan ringkasan atau diberi taklimat dan 
penjelasan prinsip-prinsip dan strategi-strateginya.  Ini untuk memberi peluang kepada 
semua Ahli-ahli Parlimen menyumbang kepada pembentukan rancangan itu sendiri. 

Walau bagaimanapun di Malaysia, Unit Perancangan Ekonomi membuat segala-
galanya secara rahsia. Semua dokumen diletakkan di bawah Akta Rahsia Rasmi.  Hanya 
pada tarikh yang ditentukan kerajaan akan membentangkannya secara mengejut.  Yang 
peliknya Perdana Menteri dan menteri-menteri Kabinet telah membuat pelbagai 
pengumuman sebagaimana yang dikatakan oleh Yang Berhormat Kinabatangan tadi 
mengenai penyusunan semula projek-projek, rancangan-rancangan dan peruntukan-
peruntukan dalam Rancangan Malaysia Ke-9 sejak 10 tahun lalu yang telah bermula di 
Sarawak. Sebelum dibentangkan, dibahaskan dan diluluskan oleh Dewan  yang mulia ini.   

Saya hanya menerima dokumen ini pada hari pertama sesi Parlimen, 23 Jun lebih 
kurang sama dengan orang awam mendapatnya. Kemudian kami perlu menelaah isi 
kandungan sebelum membahaskan dengan lebih bermakna. Saya tidak dapat berselindung 
daripada perasaan bahawa seluruh proses ini sengaja dirancang sebegitu rupa. Ini bagi 
membolehkan kerajaan ”meredah”, orang utara kata “meredah” atau bulldoze Dewan yang 
mulia ini tanpa pendebatan yang bermakna oleh pihak pembangkang. 

Tuan Yang di-Pertua, dalam kerangka ekonomi mikro, rekod kerajaan 
menunjukkan ekonomi tumbuh pada kadar 6.3% pada 2007 dan 5.9% pada tahun 2006. 
Akan tetapi pertumbuhan dijana oleh permintaan dalam negeri bagi mengimbangi 
pertumbuhan eksport barangan dan perkhidmatan yang lembap. Perbelanjaan swasta 
melonjak 11.7% dan sebahagian besarnya didorong oleh kenaikan gaji kakitangan 
kerajaan. Perbelanjaan kerajaan juga meningkat 6.4% berbanding 5% pada tahun 
sebelumnya. Sektor perkhidmatan pula tumbuh agak mampan pada 9.7% dan pertumbuhan 
sektor perlombongan dan pembinaan meningkat selepas mengalami pertumbuhan negatif 
sejak beberapa tahun kebelakangan ini. 



melebihi penduduk di negeri-negeri yang dikuasai oleh Barisan Nasional, maka menjadi tanggungjawab Pakatan Rakyat untuk memastikan keberkesanan rancangan yang dibentangkan untuk mencerminkan kehendak seluruh rakyat termasuk di negeri-negeri yang dikuasai Pakatan Rakyat. Janganlah kajian semula rancangan ini digunakan untuk menghukum rakyat yang menunaikan tanggungjawab mereka mengundi parti pilihan mereka dalam pilihan raya yang lepas. Itulah namanya demokrasi. Saya bangkitkan isu ini kerana kedengaran selepas pilihan raya, arahan telah dikeluarkan untuk merombak seluruh peruntukan dalam rancangan pembangunan. Peruntukan-peruntukan yang telah diisi untuk negeri-negeri pertanian dan kurang maju seperti Kelantan, Kedah dan Perak akan dipindahkan. Dalam nada yang sama, peruntukan-peruntukan di negeri maju seperti Selangor, Pulau Pinang dan Wilayah Persekutuan akan dikurangkan secara mendadak sebagai hadiah hasil keputusan pilihan raya baru-baru ini. Tujuannya menghukum rakyat di mana yang dilakukan terhadap rakyat negeri Kelantan dan Terengganu selepas jatuh ke tangan Barisan Alternatif pada 1999. Saya harap berita ini tidak benar kerana percaya rancangan pembangunan adalah sebuah rancangan untuk agenda nasional tanpa mengira perbezaan politik di antara parti-parti politik. Janganlah perubahan dibuat atas dasar keputusan pilihan raya dan meluahkan perasaan marah kepada rakyat yang membuat pilihan dalam pilihan raya yang ke-12. Dalam pengamatan kami setelah meneliti pembentangan oleh Perdana Menteri pada hari Khamis yang lepas 27 Jun, kajian semula Rancangan Malaysia Ke-9 menunjukkan struktur peruntukan dan kesannya kepada negeri-negeri yang dikuasai Pakatan Rakyat telah diubah. Kerajaan negeri-negeri Pakatan Rakyat menerima peruntukan yang berkurangan daripada yang ditetapkan dalam rancangan pembangunan asal. Oleh sebab itu, rancangan ini tidak lagi menepati sebuah rancangan nasional yang mencerminkan hasrat, tuntutan dan keperluan negara. Ini bukan lagi dokumen agenda nasional. Dalam membentang sebuah agenda ekonomi nasional yang begitu pentingnya, biasanya pihak pembangkang didahulukan lebih awal sesalinan rancangan pembangunan yang hendak dibahaskan. Kalau tidak pun sekurang-kurangnya disediakan ringkasan atau diberi taklimat dan penjelasan prinsip-prinsip dan strategi-strateginya. Ini untuk memberi peluang kepada semua Ahli-ahli Parlimen menyumbang kepada pembentukan rancangan itu sendiri. Walau bagaimanapun di Malaysia, Unit Perancangan Ekonomi membuat segala- galanya secara rahsia. Semua dokumen diletakkan di bawah Akta Rahsia Rasmi. Hanya pada tarikh yang ditentukan kerajaan akan membentangkannya secara mengejut. Yang peliknya Perdana Menteri dan menteri-menteri Kabinet telah membuat pelbagai pengumuman sebagaimana yang dikatakan oleh Yang Berhormat Kinabatangan tadi mengenai penyusunan semula projek-projek, rancangan-rancangan dan peruntukan- peruntukan dalam Rancangan Malaysia Ke-9 sejak 10 tahun lalu yang telah bermula di Sarawak. Sebelum dibentangkan, dibahaskan dan diluluskan oleh Dewan yang mulia ini. Saya hanya menerima dokumen ini pada hari pertama sesi Parlimen, 23 Jun lebih kurang sama dengan orang awam mendapatnya. Kemudian kami perlu menelaah isi kandungan sebelum membahaskan dengan lebih bermakna. Saya tidak dapat berselindung daripada perasaan bahawa seluruh proses ini sengaja dirancang sebegitu rupa. Ini bagi membolehkan kerajaan "meredah", orang utara kata "meredah" atau bulldoze Dewan yang mulia ini tanpa pendebatan yang bermakna oleh pihak pembangkang. Tuan Yang di-Pertua, dalam kerangka ekonomi mikro, rekod kerajaan menunjukkan ekonomi tumbuh pada kadar 6.3% pada 2007 dan 5.9% pada tahun 2006. Akan tetapi pertumbuhan dijana oleh permintaan dalam negeri bagi mengimbangi pertumbuhan eksport barangan dan perkhidmatan yang lembap. Perbelanjaan swasta melonjak 11.7% dan sebahagian besarnya didorong oleh kenaikan gaji kakitangan kerajaan. Perbelanjaan kerajaan juga meningkat 6.4% berbanding 5% pada tahun sebelumnya. Sektor perkhidmatan pula tumbuh agak mampan pada 9.7% dan pertumbuhan sektor perlombongan dan pembinaan meningkat selepas mengalami pertumbuhan negatif sejak beberapa tahun kebelakangan ini.